EkBass/fiwiki-20250220-pages-articles huggingface dataset:
Amin, mielipuoli diktaattori

Amin, mielipuoli diktaattori, myös nimellä Mielipuoli diktaattori (Rise and Fall of Idi Amin) on vuonna 1981 tehty brittiläis-kenialainen eksploitaatioelokuva Ugandan diktaattorin, Idi Aminin valtakaudesta. Se on luonteeltaan brutaali, verinen ja sisältää runsaasti väkivaltaa, jolla myös mässäillään pahemman kerran. Aminia elokuvassa esittää Joseph Olita, joka myös palasi rooliin elokuvassa Mississippi Masala. Amin esitetään elokuvassa mielipuolena, perverssinä ja sisimpiään myöten pahana hirmuhallitsijana, joka tappaa ihmisiä mielellään mitä hulluimmista syistä. Hänet esitetään myös kannibaalina, mikä perustuu pitkälti Aminista liikkeelle lähteneisiin legendoihin. Elokuvaa on moitittu siitä, ettei se pysty luomaan millään lailla uskottavaa kuvaa Aminista - mihin tuskin on edes pyritty. == Aiheesta muualla == * Elitisti: Rise and Fall of Idi Amin -arvostelu Luokka:Vuoden 1981 brittiläiset elokuvat Luokka:Kenialaiset elokuvat
Metal for Muthas

Metal For Muthas on vuonna 1980 julkaistu kokoelmalevy, jolla esiintyy eri artisteja. Albumista julkaistiin myöhemmin samantapainen levy Metal for Muthas Volume II. Levyt julkaisi Sanctuary Records. == Kappaleet == ===Volume I=== # Iron Maiden – "Sanctuary" # Sledgehammer – "Sledgehammer" # E.F.Band – "Fighting For Rock And Roll" # Toad the Wet Sprocket – "Blues In A" # Praying Mantis – "Captured City" # Ethel the Frog – "Fight Back" # Angel Witch – "Baphomet" # Iron Maiden – "Wrathchild" # Samson – "Tomorrow Or Yesterday" # Nutz – "Bootliggers" ===Volume II=== # Trespass – "One Of These Days" # Eazy Money – "Telephone Man" # Xero – "Cutting Loose" # White Spirit – "High Upon High" # Dark Star – "Lady Of Mars" # Horsepower – "You Give Me Candy" # Red Alert – "Open Heart" # Chevy – "Chevy" # The Raid – "Hard Lines" # Trespass – "Storm Child" Luokka:Vuoden 1980 kokoelma-albumit
Live!! +one

Live!! +one on Iron Maidenin Japanissa julkaisema live-EP vuodelta 1980. Kreikassa albumi julkaistiin vuonna 1984 erilaisella kappalesisällöllä. ==Kappaleet== ===Japanin painos=== # # # # ===Kreikan painos=== # # # # # # # # # == Lähteet == Luokka:Vuoden 1980 EP:t Luokka:Vuoden 1980 konserttitallenteet Luokka:Iron Maidenin EP:t Luokka:Iron Maidenin konserttitallenteet
Shūkan Shōnen Sunday

Shūkan Shōnen Sunday () on japanissa vuodesta 1959 asti julkaistu nuorten poikien sarjakuvalehti. Lehdessä julkaistaan useita Shōnen-sarjakuvasarjoja. Lehti ilmestyy nimestään huolimatta joka viikon keskiviikkona. Sitä julkaisee Shōgakugan. Lehden levikki on 393 417 (2015). Lehdessä julkaistuihin sarjoihin kuuluvat muun muassa Salapoliisi Conan, Inuyasha ja Ranma 1/2. == Lähteet == == Aiheesta muualla == * Anime News Network * Shōnen Sundayn kotisivut Luokka:Japanilaiset mangalehdet Luokka:Shōnen
Artur Fischer

Artur Fischer (31. joulukuuta 1919 Tumlingen – 27. tammikuuta 2016) oli tuottelias saksalainen keksijä. Hän rekisteröi ensimmäisen patenttinsa vuonna 1949 ja oli 2000-luvulle tultaessa patentoinut yli tuhat keksintöä. Hän kehitti rakennussarja Fischertechnikin. Fischerille myönnettiin vuonna 1990 tekniikan alan arvostettu palkinto Werner-von-Siemens-Ring. ==Lähteet== Luokka:Saksalaiset keksijät Luokka:Vuonna 1919 syntyneet Luokka:Vuonna 2016 kuolleet
Haltiamaan kuninkaantytär

Haltiamaan kuninkaantytär (The King of Elfland's Daughter) on Lordi Dunsanyn fantasiaromaani vuodelta 1924. Romaanin julkaisi suomeksi Vaskikirjat vuonna 2007. Kirja oli Tähtifantasia-palkinnon ehdokkaana. == Juoni == Erlin laakson asukkaat haluavat hallitsijan jolla on taikavoimia. Erlin vanha lordi lähettää poikansa Alvericin Haltiamaahan voittamaan puolisokseen prinsessa Lirazelin. Alveric palaa Lirazelin kanssa, ja heille syntyy poika, Orion. Haltiakuninkaan tytär ei kuitenkaan voi sopeutua ihmisten maailmaan. Haltiamaan kuningas ei myöskään hyväksy, että hänen tyttärestään tulee kuolevainen. == Lähteet == * == Aiheesta muualla == thumb|left|150px|Suomennoksen kansikuva. * Jussi Ahlroth: Tuntemiemme maiden tuolla puolen. Helsingin Sanomat 18.12.2007. * Vesa Sisättö: Tarina Haltiamaan kaipuusta. Kiiltomato.net 31.1.2008. * Juri Nummelin: Kujeilua ja kyynisyyttä. Turun sanomat, tammikuu 2008. * Elli Leppä: Haltiamaan kuninkaantytär. Tähtivaeltaja 19.3.2008. * Gabriel Chouinard: The King of Elfland's Daughter. The SF Site 2002. * Philip Raines: The King of Elfland's Daughter. Infinity plus 8.3.2001. Luokka:Fantasiaromaanit Luokka:Vuoden 1924 kirjat Luokka:Irlantilaiset romaanit
Arja Virtanen

Arja Virtanen (o.s. Kanner, ent. Puro; s. 21. syyskuuta 1945 Helsinki) on suomalainen televisioesiintyjä, joka tuli tunnetuksi ”Arja-täti”-nimellä TV2:n Tenavatuokiossa ja Satupostissa vuosina 1968–1973.Jyväskylän Norssi 70 vuotta, s. 301. Jyväskylä 1986. ISBN 951-99683-9-3 Hänet löydettiin lastenohjelmiin leikittäjäksi ja juontajaksi lehti-ilmoituksella. Virtasella oli myös oma palsta Seurassa ja Kultapossu-lehdessä 1970–1980-luvulla. Arja Virtanen kirjoitti ylioppilaaksi vuonna 1966 ja suoritti myöhemmin Varalan liikuntaopiston liikunnanjohtajakurssin. Vuonna 1981 hän tuli uskoon, ja hän on sittemmin kirjoittanut puuhakirjoja ja hengellistä kirjallisuutta, avustanut TV7-kanavaa ja toiminut Patmos Lähetyssäätiön itäeurooppalaisten lasten avustustoiminnassa. Virtanen valmistui opettajaksi vanhemmalla iällä, ja hän toimii nykyisin esikoulunopettajana Lahden seudun kristillisessä koulussa. == Teoksia == * Enkelinyyttejä koko perheelle (1998) == Lähteet == == Aiheesta muualla == * Arja-täti. Yle Elävä arkisto. Luokka:Suomalaiset televisiokasvot Luokka:Vuonna 1945 syntyneet Luokka:Elävät henkilöt
Groote Schuurin sairaala

pienoiskuva|Groote Schuurin sairaala Groote Schuurin sairaala (tunnetaan myös nimillä "GSH" tai "Grotties") on Kapkaupungin suurin valtion omistama yliopistollinen sairaala sekä Kapkaupungin yliopiston suurin sairaala. Se on Etelä-Afrikan kansainvälisesti tunnetuin sairaala ja tutkimuslaitos. Sairaala perustettiin 1938.Dani Redd: Commemorating 82 Years of Patient Care Africa Outlook. Viitattu 8.7.2022. Se kunnostettiin vuonna 1984, ja samalla rakennettiin kaksi uutta lisäsiipeä. Kaikki lääketieteen osa-alueet ovat edustettuina, ja sairaalassa vierailee myös paljon lääketieteen opiskelijoita. Suurimmat osastot ovat fyysinen trauma, anestesia ja sisätaudit. Groote Schuurissa työskentelee noin 500 lääkäriä, 1 300 sairaanhoitajaa ja 250 erikoiskirurgia. Groote Schuur tarkoittaa hollanniksi "Suurta latoa", sillä sairaalan paikalla oli 1600-luvulla Kapmaan suurin maatila latoineen. Sydänkirurgi Christiaan Barnard suoritti sairaalassa 3. joulukuuta 1967 maailman ensimmäisen sydämensiirron, potilaana oli 53-vuotias Louis Washkansky.Jan Östergren: Christiaan Barnard och den första hjärttransplantationen Lakartidningen.se 13.4.2018 Viitattu 8.7.2022. Sairaalan vanha rakennus ja osasto, jossa Barnard leikkasi Washkanskyn, on nykyään museo. ==Lähteet== ==Aiheesta muualla== * Sairaalan kotisivut Luokka:Sairaalat Luokka:Kapkaupungin rakennukset ja rakennelmat
Puukkoinen

Puukkoinen on kylä Kuhmoisten kunnassa, lähellä Jämsän rajaa. Kylässä on ollut asutusta jo rautakaudellaMuseovirasto. KM 10312, rautainen putkikeihäänkärki Puukkoisten kylän Lahnalahdesta . Ouninpohjan erikoiskoe kulkee sen kyläteitä pitkin. Nimi Puukkoinen esiintyy asiakirjoissa ensimmäisen kerran 1539. Se on Kuhmoisten pohjoisin kylä Jämsän etelärajan tuntumassa Isojärven rannoilla. Kylän nimi ei juonnu puukosta vaan puusta. Puukkonen on tarkoittanut pientä puuta ja tuli kuvaamaan kylää, jossa sijaitsevat myös Puukkosharju, Puukkoslampi ja Puukkoslahti. Alue on maisemallisesti arvokas. Arvajan, Hassin ja Puukkoisten kyliä koskeva maisemanhoitosuunnitelma on tekeillä vuonna 2013. Siihen kootaan kuvaukset alueen arvokkaista maisemakohteista ja kulttuurihistoriallisesti huomattavista rakennuksista. Kylän halki kulkee Isojärven koskireitti, jonka Kivikoskelle taidemaalari Pekka Halonen perusti kesäpaikan. Kosket toivat 1800-luvulla kylään uittoa ja teollisuutta, syntyi myllyjä, sahoja, meijeri, sähkölaitos ja tiilitehdas. ==Lähteet== ==Aiheesta muualla== * Savijärvi, Ilkka. Puukkoinen : kylä Isojärven koskireitillä. Puukkoisten Kyläyhdistys ry., 2013 (Jyväskylä : Kopijyvä). ISBN: 978-952-93-1775-2. 286 s. * Englantilaiset diplomaatit lohia onkimassa, Suomen Kuvalehti, 14.07.1934, nro 29, s. 12, Kansalliskirjaston digitaaliset aineistot Luokka:Kuhmoisten kylät
Egypti olympialaisissa

Egypti osallistui olympialaisiin ensimmäisen kerran Tukholman 1912 kesäolympialaisissa. Vuosina 1958-1961 Egypti muodosti valtioliiton Syyrian kanssa ja osallistui olympialaisiin Yhdistyneen arabitasavallan nimellä vuosien 1960, 1964 ja 1968 kesäolympialaisissa. Vuosina 1964 ja 1968 se osallistui Yhdistyneen arabitasavallan nimellä ilman Syyriaa. Egypti on saavuttanut olympiamitaleja seitsemässä eri urheilumuodossa. Parhaiten se on menestynyt painonnostossa ja painin kreikkalais-roomalaisessa muodossa. Maan ensimmäinen olympiavoittaja oli painonnoston kevyen raskaansarjan (alle 82,5 kg) Amsterdamin 1928 kisoissa voittanut El Sayed Nosseir. Toinen Amsterdamissa olympiavoittoon yltänyt egyptiläinen oli painija Ibrahim Mustafa, joka hänkin kilpaili alle 82,5-kiloisten sarjassa. == Mitalit lajeittain == == Mitalit olympialaisittain == == Olympiamitalistit == == Lähteet == *
Epävakaat molekyylit

Epävakaat molekyylit ovat Marvel-kustantamon sarjakuvissa esiintyvä kuvitteellinen materiaali. Epävakaat molekyylit ovat tuntematon yhdistelmä atomien nukleoneja ja elektroneja, jotka reagoivat äärimmäisen mukautuvasti erilaisiin olosuhteisiin. Epävakaat molekyylit keksi Ihmenelosten johtaja, Reed Richards ja niitä on pääasiallisesti hyödynnetty eri supersankarien tai -roistojen asusteissa. Epävakaista molekyyleistä kudottu tekstiili kykenee mukautumaan käyttäjänsä erilaiseen fysiikkaan eikä vaurioidu esimerkiksi Reed Ridchardsin venyessä. Samaten myös Sue Richardsin muuntautuessa näkymättömäksi, myös hänen pukunsa katoaa muodonmuutoksen myötä. Epävakaat molekyylit siis toimivat ihon luonnollisena jatkeena. == Historia == Epävakaat molekyylit ovat harvinaislaatuista ainetta ja pääasiallisesti ainoastaan Ihmeneloset käyttävät siitä kudottuja vaatteita. Myös heidän arkiasusteensa on käsitelty aineella, jolloin heidän ei tarvitse vaihtaa univormuunsa erilaisissa tilanteissa. Herra Fantastinen on kuitenkin joissain harvoissa tapauksissa antanut supersankariystävilleen Epävakaista molekyyleistä tehtyjä vaatteita lahjana (kuten Ryhmä-X:lle ja Henry Pymille). Superroistot ovat myös varastaneet kaavan ja esimerkiksi Hullun Haihattelijan nerokas Androidi on rakennettu osittain Epävakaista molekyyleistä. Myös Uusien Soturien Yöraastaja on saanut kaavan haltuunsa, mutta Reed Richards on antanut ryhmän pitää luomansa asusteet huolimatta laittomasti hankitusta kaavasta. Samoin Voimajengin asut on luotu Epävakaista molekyyleistä. Molekyylit voivat olla myös vaarallisia ja siksi Richards ei ole sallinut aineen laajamittaisempaa käyttöä. Eräs muotisuunnittelija yritti purkaa molekyylien kudoksen ja sai aikaan ketjureaktion, joka tuhosi korttelien säteeltä rakennukset ja ihmiset. Kaaoksen sai hallintaansa Näkymätön nainen. Kauhunelosten Ansamies voitti Reed Richardsin kerran keksimällään kemiallisella aineella, joka stabilisoi molekyylit. Herra Fantastinen ei siis voinut venyä pukunsa kanssa. Luokka:Ihmeneloset Luokka:Kuvitteelliset aineet ja materiaalit Luokka:Marvel- universumin käsitteet ja esineet
Nigeria olympialaisissa

Nigeria osallistui olympialaisiin ensimmäisen kerran Helsingin 1952 kesäolympialaisissa ja on siitä lähtien osallistunut kaikkiin kesäolympialaisiin lukuun ottamatta Montréalin 1976 kisoja, joita se boikotoi. Talviolympialaisiin Nigeria osallistui ensimmäisen kerran Pyeongchangissa 2018. Nigeria on saavuttanut olympiamitaleja viidessä eri urheilumuodossa. Ainoat olympiavoittonsa se on saanut yleisurheilussa ja jalkapallossa. Maan ensimmäinen olympiavoittaja oli naisten pituushypyn Atlantan 1996 kisoissa voittanut Chioma Ajunwa. Samoissa kisoissa miesten jalkapallojoukkue voitti kultaa. == Mitalit lajeittain == == Mitalit olympialaisittain == == Olympiamitalistit == == Lähteet == *
Kamerun olympialaisissa

Kamerun osallistui olympialaisiin ensimmäisen kerran Tokion 1964 kesäolympialaisissa ja on siitä lähtien osallistunut kaikkiin kesäolympialaisiin. Montréalin 1976 kisoja se tosin boikotoi, mutta muutama kamerunilaisurheilija ehti kilpailla kisojen alkupäivinä ennen maan vetäytymistä kisoista. Ensimmäisen olympiamitalinsa Kamerun sai Méxicon 1968 kesäolympialaisissa ja ensimmäisen olympiavoittonsa Sydneyn 2000 kesäolympialaisissa.Talviolympialaisiin Kamerun on osallistunut kerran, Salt Lake Cityssä 2002. Kamerun on saavuttanut olympiamitaleja neljässä eri urheilumuodossa. Ainoat olympiavoittonsa se on saanut jalkapallossa ja yleisurheilussa. Maan ensimmäisen olympiavoiton toi miesten jalkapallojoukkue Sydneyn 2000 kisoissa. Kolmiloikkaaja Françoise Mbango Etone voitti kultaa sekä Ateenassa 2004 että Pekingissä 2008. Hopeaa on saavuttanut nyrkkeilijä Joseph Bessala Méxicossa 1968 ja pronssia nyrkkeilijä Martin Ndongo-Ebanga Los Angelesissa 1984 sekä painonnostaja Madias Nzesso Lontoossa 2012. == Mitalit lajeittain == == Mitalit olympialaisittain == == Olympiamitalistit == == Lähteet == *
The Concert

The Concert on yhdysvaltalaisen rockyhtye Creedence Clearwater Revivalin vuonna 1980 julkaistu livealbumi, joka äänitettiin tammikuussa 1970. Alun perin albumin nimi oli The Royal Albert Hall Concert, mutta käytyään ilmi, että albumi olikin äänitetty Oakland Coliseumissa, Yhdysvalloissa, albumin nimi muutettiin. ==Kappaleet== #Born on the Bayou – 5:12 #Green River – 3:03 #Tombstone Shadow – 4:05 #Don't Look Now – 2:25 #Travelin' Band – 2:07 #Who'll Stop the Rain – 2:38 #Bad Moon Rising – 2:22 #Proud Mary – 3:29 #Fortunate Son – 2:25 #Commotion – 2:35 #The Midnight Special – 3:47 (amerikkalainen folk- laulu, sov. John Fogerty) #Night Time Is the Right Time – 3:24 (Lew Herman) #Down on the Corner – 2:49 #Keep on Chooglin' – 9:04 ==Kokoonpano== *John Fogerty – kitara, laulu, huuliharppu *Tom Fogerty – komppikitara, taustalaulu *Stu Cook – basso, taustalaulu *Doug Clifford – rummut Concert Concert
Zimbabwe olympialaisissa

Zimbabwe osallistui olympialaisiin ensimmäisen kerran Amsterdamin 1928 kesäolympialaisissa Rhodesian nimellä. Seuraavan kerran Rhodesia oli mukana Roomassa 1960 ja Tokiossa 1964. Zimbabwen nimellä maa osallistui olympialaisiin ensimmäistä kertaa Moskovan vuoden 1980 kisoissa.Talviolympialaisiin maa osallistui ensimmäisen kerran Sotšissa 2014. Zimbabwe on saavuttanut olympiamitaleja kahdessa eri urheilumuodossa. Moskovan 1980 kisoissa kultaa voitti naisten maahockeyjoukkue. Uimari Kirsty Coventry on maan menestynein olympiaurheilija, ja vuoden 1980 maahockeyvoittoa lukuun ottamatta kaikki maan mitalit ovat hänen saavuttamiaan. Coventry saavutti Ateenan 2004 kisoissa yhden kullan, yhden hopean ja yhden pronssin sekä Pekingissä 2008 yhden kullan ja kolme hopeaa. == Mitalit lajeittain == == Mitalit olympialaisittain == == Olympiamitalistit == == Lähteet == *
Halkiomadot

Halkiomadot (Schistosoma) ovat imumatojen luokkaan kuuluvia pieniä matoja, joiden jotkut lajit aiheuttavat ihmisessä skistosomiaasi-nimisiä zoonooseja joista tunnetuin on bilhartsia. Maailman terveysjärjestön mukaan ne ovat malarian jälkeen ihmisen toiseksi pahimpia loistauteja, joista kärsivät sadat miljoonat ihmiset.Carter Center Aikuiset yksilöt loisivat verisuonistossa, munat leviävät virtsan tai ulosteen mukana veteen, mistä toukkavaiheen yksilöt voivat tunkeutua uuteen uhriin kaivautumalla tämän ihon lävitse. Ennen ihmiseen siirtymistä toukka elää yhden vaiheen kotiloissa. KEPA Halkiomatoja loisii myös eläimissä. == Lähteet == == Aiheesta muualla == *ITIS: Schistosoma *UniProt: Taxonomy - Schistosoma *Global Biodiversity Information Facility (GBIF): Schistosoma Luokka:Tiehytmadot
Petri Ylönen

Petri Ylönen (s. 2. lokakuuta 1962 Helsinki, Suomi Viitattu 18.7.2014.) on suomalaissyntyinen ranskalaistunut jääkiekkomaalivahti, joka pelasi huippuvuotensa Ranskan pääsarjassa Ligue Magnusissa. Yhdeksänä Ranskassa pelaamanaan kautena Ylönen voitti kahdeksan mitalia, joista viisi kultaista ja kolme hopeaa. == Ura == Ylönen oli alun perin Karhu-Kissojen juniori, joka aloitti ammattilaisuransa edustamalla TuTon ykkösdivisioonajoukkuetta kaudella 1986–1987. Tämän jälkeen Ylönen siirtyi kahdeksi kaudeksi Ranskaan, Briançonin joukkueeseen, jossa hänet valittiin kumpanakin vuonna Ranskan parhaaksi maalivahdiksi. Seuraavaksi kaudeksi Ylönen siirtyi Rouenin joukkueeseen, jossa hän pelasi sekä Ligue Magnusta että Euroopan Cup -otteluita vuosina 1989–1996. Rouenin vuodet olivat erittäin menestyksellisiä: joukkue voitti viisi kertaa Ranskan mestaruuden. Kaksi seuraavaa vuotta Ylönen pelasi Saksan jääkiekon pääsarjaa Augsburgin joukkueessa, ennen kuin lopetti ammattilaistasolla ja muutti Toulousen lähistölle Blagnacin kylään ja perusti jääkiekkoon keskittyvän liikkeen. Ylönen palasi parin vuoden tauon jälkeen vielä kaukaloihin kotikylänsä joukkueeseen Toulouse Blagnac Hockey Clubiin, jossa Ylönen pelasi Ranskan kakkosdivisioonan otteluita kausina 2000–2002. Ranskan kansalaisuuden saatuaan Ylönen pelasi 150 ottelua Ranskan maajoukkueessa. Ylönen pelasi maalivahtina Ranskan noustessa vuoden 1991 jälkeen MM-kisojen B-sarjasta A-sarjaan. Pitkälti Ylösen torjuntojen ansiosta Ranska myös pysyi MM-tasolla useita vuosia. Ylönen edusti Ranskaa viisissä MM-kisoissa (1992–1996) sekä kaksissa olympialaisissa, 1992 Albertvillessa ja 1994 Lillehammerissa. Ylösellä on sekä Suomen että Ranskan kansalaisuus. === Seuraura === * 1986–1987: TuTo, I-div. * 1987–1989: Diables Rouges de Briançon, Ligue Magnus * 1989–1996: Dragons de Rouen, Ligue Magnus * 1996–1998: Augsburger Panther, DEL * 2000–2002: Toulouse Blagnac Hockey Club, Ranskan kakkosdivisioona === Maajoukkueura === * 1991: Jääkiekon MM-kisojen B-sarjan voitto(nousu MM-kisojen A-sarjaan) * 1992: Talviolympialaiset, Albertville (sijoitus: 8.) * 1992 MM-kisat, Tšekkoslovakia. Sijoitus: 12. * 1993 MM-kisat, Saksa. Sijoitus: 10. * 1994: Talviolympialaiset, Lillehammer (sijoitus: 10.) * 1994 MM-kisat, Italia. Sijoitus: 10. * 1995 MM-kisat, Ruotsi. Sijoitus: 8. * 1996 MM-kisat, Itävalta. Sijoitus: 11. * Yhteensä 150 maaottelua === Palkinnot === * Ranskan pääsarjan paras maalivahti vuosina 1988, 1989, 1992, 1993 ja 1994. * Viisinkertainen Ranskan mestari (kaikki mestaruudet Rouenissa) * Kolminkertainen Ranskan hopeamitalisti == Perhe == Petri Ylösen poika Sebastian Ylönen on myös jääkiekkomaalivahti. == Lähteet == == Aiheesta muualla == * Ylösen tiedot Eurohockey.netissä * Ylösen biografia Prohockey-sivustolla Luokka:Suomalaiset jääkiekkomaalivahdit Luokka:Ranskalaiset jääkiekkomaalivahdit Luokka:Ranskansuomalaiset Luokka:Vuonna 1962 syntyneet Luokka:Elävät henkilöt
Hermes (täsmennyssivu)

Hermes tarkoittaa seuraavia asioita: * Hermes, kreikkalaisen mytologian jumalten sanansaattaja * Hermes PaketShop, saksalainen posti ja logistiikkayhtiö. * Hermes, Helsingissä vuosina 1885–1886 ilmestynyt lehti * Hermès, Euroopan avaruusjärjestö ESA:n kaavailtu avaruussukkula * Hermes, Ilkka Remeksen kirjoittama nuortenkirja * Hermès, ranskalainen muotitalo. * Hermes-sauva, katso Caduceus * HERMES, ohjelmistokehitysmenetelmistö * HERMES, CubeSat-satelliitti * Hermes, suomenkielinen käännös Procol Harumin kappaleesta Pandora's Box * Kokkolan Hermes, suomalainen jääkiekkoseura * 69230 Hermes, asteroidi * Hermes-Simplex, vuosina 1905–1907 valmistettu henkilöautomalli *Hermes, Harry Potter -kirjasarjassa esiintyvä pöllö ;Britannian kuninkaallinen laivasto *HMS Hermes (1796) 14-tykkinen prikisluuppi *HMS Hermes (1798) 22-tykkinen kuudennen luokan alus *HMS Hermes (1803) 16-tykkinen sluuppi *HMS Hermes (1811) 20-tykkinen kuudennen luokan alus *HMS Hermes (1832) kuljetusalus *HMS Hermes (1835) sluuppi *HMS Hermes (1866) sairaalalaiva *HMS Hermes (1898) Highflyer-luokan risteilijä *HMS Hermes (95) lentotukialus *HMS Hermes (R12) Centaur-luokan lentotukialus ;Suomalaisia purjelaivoja *Hermes, vuonna 1875 rakennettu rautafregatti, myöhemmin parkki, jonka saksalainen sukellusvene upotti Englannin kanaalissa ensimmäisen maailmansodan aikana huhtikuun alussa 1915 *Hermes, vuonna 1879 rakennettu puinen parkki, joka tuhoutui myrskyssä Merenkurkussa miehistöineen lokakuun alussa 1912 ==Nimi== * Hermes Trismegistos, pseudepigrafinen kirjoittaja, jonka teos synnytti renessanssin aikana hermetismin * Hermes Eksorkisti (k. 270), roomalainen kristitty pappi, eksorsisti ja marttyyri * Hermes Linnapuomi (1902–1972), jatkosodan komentaja * Annie Hermes (1906–1995), alankomaalainen oratorio- ja konserttilaulaja * Corinne Hermès (s. 1961), ranskalainen laulaja * Mário Jorge da Fonseca Hermes (1926–2018), brasilialainen koripalloilija. * Hermes Conrad, kuvitteellinen hahmo televisiosarjassa Futurama
Namibia olympialaisissa

Namibia osallistui olympialaisiin ensimmäisen kerran Barcelonan 1992 kesäolympialaisissa, joissa se sai myös ensimmäiset olympiamitalinsa. Talviolympialaisiin maa ei ole osallistunut. Kaikkiaan Namibia on saavuttanut viisi olympiamitalia. Maan ensimmäinen olympiamitalisti oli pikajuoksija Frankie Fredericks. Hän saavutti hopeaa 100:n ja 200 metrin juoksuissa Barcelonassa 1992 ja uusi saavutuksensa Atlantassa 1996. Toinen mitalisti oli Christine Mboma, joka saavutti hopeaa 200 metrin juoksussa Tokion olympialaisissa vuonna 2021. == Mitalit lajeittain == == Mitalit olympialaisittain == == Olympiamitalistit == == Lähteet == *
Scream Aim Fire

__NOTOC__ Scream Aim Fire on walesilaisen metalcore-yhtyeen Bullet for My Valentinen toinen albumi. Levy julkaistiin 28. tammikuuta 2008 maailmanlaajuisesti ja 29. tammikuuta 2008 Yhdysvalloissa. Scream Aim Fire on nopeatempoisempi, raskaampi ja aggressiivisempi kuin edeltäjänsä The Poison. Albumilla on vähemmän huuto-osuuksia, koska laulaja Matthew Tuckilla oli ongelmia nielurisojen kanssa. Albumilta on julkaistu singlenä kappaleet: ”Scream Aim Fire”, "Hearts Burst into Fire" ja "Waking the Demon". Scream Aim Fire meni Isossa-Britanniassa albumilistalla suoraan sijalle 5. ja Australiassa sijalle 4. Lisäksi albumi nousi Billboard 200 -listan sijalle 4. Ensimmäisellä viikolla albumi myi noin 53 000 kappaletta. Albumia on myyty Yhdysvalloissa yli 360 000 kappaletta ja Isossa-Britanniassa yli 100 000 kappaletta Nielsen SoundScanin mukaan ja maailmanlaajuisesti Scream Aim Fire on myynyt yli miljoona kappaletta. == Kappaleet == == Kokoonpano == * Matthew ”Matt” Tuck – kitara, laulu * Jason ”Jay” James – basso, taustalaulu * Michael ”Padge” Paget – kitara, taustalaulu * Michael ”Moose” Thomas – rummut == Arvostelut == * About.com: About.com: Album review * Allmusic: Allmusic review * NME: NME: Album review * Imperiumi: 9+/10Levyarvostelu: Bullet for My Valentine - Scream Aim Fire Viitattu 17.4.2022. * Soundi: BULLET FOR MY VALENTINE: Scream Aim Fire Viitattu 17.4.2022. == Lähteet == Scream Aim Fire Luokka:Bullet for My Valentinen albumit
Pentti Jokiniemi

Pentti Jokiniemi (8. marraskuuta 1925 Paimio – 2016Perttu Hemminki, Tuhansia tavaroita, Paimio/Sauvo/Kaarina Kunnallislehti, 2018, No 57, sivu 5, julkaistu 3.8.2018) oli kansanlaulaja ja -taiteilija. Lapsuutensa ja nuoruutensa hän vietti Paimion Kyysilässä kansakoulunopettajapariskunnan lapsena. Hän suoritti kansakoulun, keskikoulun ja maanviljelyskoulun. Asevelvollisuusaikana hän suoritti ryhmänjohtajakurssin ja oli jatko- ja Lapinsodan veteraani. Avioliiton hän solmi 1951 ja liitosta on kolme lasta. Järjestö- ja kunnalliseen toimintaan hän on osallistunut kirjasto-, sivistys- ja teknillisen lautakunnan jäsenenä, OK Aitan johtokunnassa, paikallisen Osuuspankin hallituksessa, Kotieläinhoitajien liitossa, Paimion maataloustuottajien johtokunnassa ja Paimion kuvataideyhdistyksessä. Kuvataidetta hän on harrastanut noin kahdessakymmenessä yhteisnäyttelyssä. Paimion uudessa kirjastossa esitettiin hänen seitsenosainen teossarjansa seitsemästä veljeksestä.Kunnallislehti Jokiniemi oli kolmen muun kansantaiteilijan kanssa ensimmäisten joukossaTurun Sanomat 21.3.2004: Kolmen vuoden työ huipentuu laajaan katselmukseen. Maakunnan ITE-taide viettää kesää Somerolla (viitattu 28.12.2017), kun Kansankulttuurit kohtaavat -hanketta ja niin sanottua ITE-taiteen katselmusta suunniteltiin vuonna 1998. EU- rahoitteinen Kansankulttuurit kohtaavat -hanke on sisältänyt monikansallista kansantaidevaihtoa. Ensimmäinen katselmus pidettiin Somerolla 2004, toinen Viron Pärnussa. Paimiolaisten kansantaiteilijoiden töitä on myös viety näyttelyihin ulkomaille. Jokiniemi oli kansanmusiikin esittäjä ja säveltäjä, joka ylläpiti paimiolaista musiikkikulttuuria. Sekä omia sävelmiään että muiden kappaleita esittänyt Jokiniemi esiintyi muun muassa Kaustisen kansanmusiikkijuhlilla vuonna 2000Turun Sanomat 11.7.2000: Turun seudunkin sävelet soivat Kaustisen kesässä (viitattu 18.11.2007). Paimion mieslaulajiin hän kuului yli 40 vuotta. Sota-aikana Jokiniemi osallistui rintaman viihdytyskiertueelle vuosina 1943-44 Martti Lohikosken orkesterissa. Jokiniemi on julkaissut omakustanteisia äänitteitä neljä kappaletta. Julkaisut sisältävät noin 60 omaa sävellystä ja sanoitusta. Jokiniemen tunnetuimpia kappaleita ovat muun muassa Mörökölli sekä Kylätie. Eläkevuosia Jokiniemi vietti Paimiossa laulaen erilaisissa kunnan ja yhteisön tilaisuuksissaTurun Sanomat 14.11.2003: Paimio elvyttää valojuhlia (viitattu 18.11.2007) sekä ystävilleen laulamisen ilosta ja ystäviensä iloksi. ==Lähteet== Luokka:Suomalaiset laulajat Luokka:Suomalaiset kansantaiteilijat Luokka:Vuonna 1925 syntyneet Luokka:Vuonna 2016 kuolleet
Väyryneniitti

Väyryneniitti (kemiallinen kaava MnBe(PO4)(OH), mangaani- berylliumhydroksidifosfaatti) on harvinainen fosfaattimineraali, jonka ensimmäinen löytöpaikka maapallolta on Eräjärven Viitaniemen litiummineraalilouhos. Mineraalia ei ole löydetty mistään muualta Suomesta mutta on löydetty muualta maapallolta. Mineraali on nimetty Teknillisen korkeakoulun geologian ja mineralogian professorin Heikki Väyrysen (1888–1956) mukaan. Väyryneniitin väri vaihtelee vaaleanpunaisesta ruusunpunaiseen, ja mineraali on tavallisesti massamainen tai rakeinen, kiteet ovat harvinaisia, pieniä ja kuitumaisia. Väyryneniitin kidejärjestelmä on monokliininen. Väyryneniitti on läpinäkyvä tai -kuultava ja lasikiiltoinen. Väyryneniitillä ei ole teollista, mainittavaa geologista eikä koruteollista hyötykäyttöä, mutta se on harvinaisuutensa vuoksi kivikeräilijöiden suosiossa. Alan kauppiaat myyvät harvinaista mineraalia yleensä suhteellisen korkeaan hintaan, vaikka mineraali itsessään ei ole arvokas. Heikki Väyrysen sukuseura on ottanut itselleen nimen Väyrysniitti tämän mineraalin mukaan. == Katso myös == * Viitaniemiitti == Lähteet == * GTK – Geologian tutkimuskeskus * Hytönen, Kai 1999: Suomen mineraalit. Geologian tutkimuskeskus, Helsinki. ISBN: 951-690-745-8 * http://www.mindat.org/min-4220.html Mindat.org: Väyrynenite (engl.) === Viitteet === == Aiheesta muualla == * Webmineral: Vayrynenite (engl.) Luokka:Fosfaattimineraalit
Hans Hermann Junge

Hans Hermann Junge (11. helmikuuta 1914 Wilster, Saksa – 13. elokuuta 1944 Dreux, Ranska) oli Adolf Hitlerin sotilaspalvelija. Hänen puolisonsa oli Hitlerin henkilökohtainen sihteeri Traudl Junge. Hans Junge liittyi SS:ään 19-vuotiaana vuonna 1933. Seuraavana vuonna hän liittyi vapaaehtoisesti Hitlerin SS-henkivartiokaartiyksikköön Leibstandarte SS Adolf Hitleriin. Vuonna 1936 hänet siirrettiin SS-saattokomennuskunta "Der Führeriin", joka saattoi Hitleriä tämän matkatessa.Viimeiseen saakka, s. 137. ==Palvelijana== Vuonna 1940 Jungesta tuli Hitlerin palvelija ja sotilaspalvelija. Junge toimi toisen palvelijan Heinz Lingen kanssa vuoropäivinä. Traudl Junge kuvaili tointa seuraavasti: Palvelija herätti Hitlerin aamuisin koputtamalla oveen, ilmoitti kellonajan ja kertoi aamun uutiset. Palvelija päätti ruokalistan ja määräsi ruokailuajat, jakoi ohjeet keittiöön ja tarjoili Hitlerille. Myös lääkäri- ja parturikäyntien tilaaminen ja koiran hoidon valvominen kuului palvelijalle, jolla oli alaisuudessaan käskyläisiä siivouksen ja vaatehuollon kaltaisia arkiaskareita varten. ==Traudl== Junge ei kuitenkaan viihtynyt työssään, vaikka Hitler piti hänestä kovasti. Junge viihtyi Hitlerin sihteerin Traudl Humpsin kanssa, ja pari rakastui toisiinsa. Traudlin mukaan Hans halusi ajatella itsenäisesti, ja hän oli ymmärtänyt Hitlerin oman ajatusmaailman häiritsevän voimakkaasti. Junge oli pyrkinyt usein rintamalle, mutta pyynnöt evättiin säännöllisesti. Hitler selitti hänen olevan korvaamaton luotettavana palvelijana ja adjutanttina, joita oli vaikeampi löytää kuin hyviä sotilaita. Junge näki kihlautumisen Traudlin kanssa mahdollisuutena siirtoon, mutta Hitler patisti paria myös avioitumaan.Viimeiseen saakka, s. 91–92. ==Rintamalle== Hans ja Traudl menivät naimisiin 19. kesäkuuta 1943. Vajaa kuukausi myöhemmin Hans Junge siirtyi Waffen-SS:ään, ja hänet lähetettiin joulukuun alussa itärintamalle. Junge selviytyi raskaita tappioita vaatineista taisteluista idässä ja pääsi muutaman kerran lomille vaimonsa luo. Kesällä 1944 hän oli Ranskassa 12. SS-panssaridivisioona "Hitlerjugendin" sotilaana. Hans ja Traudl tapasivat vielä heinäkuussa 1944, mutta muutaman viikon kuluttua Hans kuoli Yhdysvaltain ilmavoimien iskussa Ranskassa. ==Lähteet== * ===Viitteet=== Luokka:SS-sotilaat Luokka:Saksalaiset toisessa maailmansodassa kaatuneet Luokka:Adolf Hitler Luokka:Vuonna 1914 syntyneet Luokka:Vuonna 1944 kuolleet
Wilster

Wilster on kaupunki Schleswig-Holsteinissa Saksassa. Siellä on arviolta 4 354 asukasta (vuonna 2015) ja sen pinta-ala on 2,71 neliökilometriä. Wilster sai kaupunkioikeudet 1282 ja se lukeutuu Schleswig-Holsteinin vanhimpiin kaupunkeihin. Wilster on Wilstermarschin, joka on saksan suuria karjankasvatusalueita, keskus. Kaupungin vanha kaupungintalo on yksi parhaiten säilyneistä renessanssiajan rakennuksista Schleswig-Holsteinissa. == Lähteet == == Aiheesta muualla == Luokka:Saksan kaupungit Luokka:Schleswig-Holsteinin kunnat
Val-de-Grâce

Val-de-Grâce () on sotilassairaala Pariisin viidennessä arrondissementissa. Val-de-Grâcen kirkko rakennettiin Ranskan kuningattaren Anna Itävaltalaisen käskystä. Kun Annan ja Ludvig XIII:n poika Ludvig XIV syntyi, Anna päätti rakennuttaa Neitsyt Marian ylösnousun kunniaksi benediktiinikonventin kohdalle kirkon. Kirkko vihittiin 1. huhtikuuta 1645. Val-de-Grâcen suunnittelivat ranskalaiset barokkiarkkitehdit François Mansart ja Jacques Lemercier. Rakennustyöt alkoivat vuonna 1645 ja päättyivät 1667. Val-de-Grâcesta tuli Ranskan vallankumouksen aikana sairaala ja kirkko kärsi vandalismista. Vallankumouksen jälkeen Val-de-Grâcesta tehtiin sotilassairaala. Nykyään Val- de-Grâcen vanha puoli toimii hallinto- ja opetuskäytössä. Lääkäriopisto École d’application du Service de santé des armées’n koulu sijaitsee Val-de-Grâcen itäisellä alueella. Nykyinen toiminnassa oleva sairaala rakennettiin 1970-luvun alussa ja se valmistui vuonna 1979. Sairaalassa on noin 350 vuodepaikkaa. Sairaala on ollut pitkään paitsi sotilassairaala, myös yleinen sairaala. Ranskan hallituksen ministerit ja virkamiehet saavat sairaalahoitonsa Val-de-Grâcessa. Napoleonin henkilääkärin Dominique Jean Larreyn patsas sijaitsee sairaalan aukiolla. Sen suunnitteli kuvanveistäjä David d’Angers vuonna 1843. Osa Val-de-Grâcesta on museona. ==Lähteet== Luokka:Ranskan sairaalat Luokka:Pariisin rakennukset ja rakennelmat
Painajainen Elm Streetillä 5 – Painajaisten lapsi

Painajainen Elm Streetillä 5 – Painajaisten lapsi () on yhdysvaltalainen, vuonna 1989 tehty kauhu- ja slasher-elokuva, jonka ohjasi Stephen Hopkins ja pääosaa näyttelee Robert Englund ikonisena Freddy Kruegerina. Se kuuluu Painajainen Elm Streetillä -elokuvasarjaan. Elokuva on julkaistu Suomessa DVD:llä. Elokuva tuotti vain 22 miljoonaa dollaria, mikä tekee siitä toiseksi vähiten tuottaneen Elm Street -elokuvan. Elokuva sai myös kriitikoilta heikon vastaanoton. Ohjaaja Stephen Hopkins ei ollut myöskään tyytyväinen elokuvan lopputulokseen, johon New Line Cinema ja MPAA myötävaikuttivat leikkauksillaan, sanoen olevansa tämän vuoksi kykenemätön katsomaan elokuvaansa uudestaan. Elokuva voitti myös Razzie-gaalassa "huonoimman alkuperäislaulun" -kategoriassa palkinnon Bruce Dickinsonin "Bring Your Daughter... to the Slaughter" -kappaleella.Razzie Awards - Worst Original Song - Filmaffinity ==Juoni== Elokuva seuraa edellisestä osasta tutun Alicen ja tämän poikaystävän Danin tarinaa. Alicelle selviää että Freddy on tekemässä paluuta, ja käyttää hyväkseen Alicen syntymätöntä lasta, Jacobia. Freddy voi nyt myös tappaa ihmisiä muutenkin kuin näiden nukkuessa, sillä hän pystyy toimimaan Alicen vauvan unien kautta - ja pienokainen on unessa suurimman osan ajastaan. Elokuvassa kerrotaan myös Freddyn äidin, Amanda Kruegerin kohtalosta. == Rooleissa == == Lähteet == * === Viitteet === Luokka:Vuoden 1989 yhdysvaltalaiset elokuvat Luokka:Painajainen Elm Streetillä -elokuvat Luokka:Stephen Hopkinsin ohjaamat elokuvat
Painajainen Elm Streetillä (elokuvasarja)

Painajainen Elm Streetillä () on sarja yhdysvaltalaisia kauhuelokuvia. Elokuvasarja on nimetty ensimmäisen elokuvan, Painajainen Elm Streetillä (1984), mukaan. Keskeinen henkilö elokuvissa on yliluonnollinen sarjamurhaaja Freddy Krueger, jota esittää jokaisessa kahdeksassa elokuvassa Robert Englund. == Sarjaan kuuluvat elokuvat == Elokuva Ohjaaja Käsikirjoittaja(t) Tuottaja(t) Sävellys 1\. Painajainen Elm Streetillä Wes Craven Robert Shaye Charles Bernstein 2\. Painajainen Elm Streetillä 2 – Freddyn kosto Jack Sholder David Chaskin Christopher Young 3\. Painajainen Elm Streetillä 3 – Unien soturit Chuck Russell Frank Darabont, Chuck Russell, Bruce Wagner Angelo Badalamenti, Dokken 4\. Painajainen Elm Streetillä 4 – Unien valtias Renny Harlin William Kotzwinkle, Brian Helgeland, Jim Wheat, Ken Wheat John Easdale, Craig Safan 5\. Painajainen Elm Streetillä 5 – Painajaisten lapsi Stephen Hopkins John Skipp, Craig Spector, Ken Wheat Jay Ferguson 6\. Viimeinen painajainen Elm Streetillä: Freddyn kuolema Rachel Talalay Michael De Luca, Rachel Talalay Robert Shaye, Michael De Luca, Michael N. Knue, Aron Warner Brian May 7\. Painajainen Elm Streetillä 7: Uusi painajainen Wes Craven Robert Shaye J. Peter Robinson 8\. Freddy vs. Jason Ronny Yu Damian Shannon, Mark Swift Sean S. Cunningham Graeme Revell 9\. Painajainen Elm Streetillä Samuel Bayer Wesley Strick, Eric Heisserer Michael Bay Steve Jablonsky == Muualla == Elokuvien suosion ansiosta alettiin tehdä myös sarjakuvatarinoita, joita julkaisee Marvel Comics, Innovation Comics, Trident Comics, Avatar Press ja Wildstorm Comics. Jokaisesta elokuvasta, Viimeinen painajainen Elm Streetillä: Freddyn kuolemaa lukuun ottamatta, on julkaistu romaani. Vuonna 1989 julkaistiin A Nightmare on Elm Street (NES)-niminen videopeli Commodore 64:lle, Nintendo Entertainment Systemille sekä IBM PC:lle. Elokuvasarjan päähenkilö Freddy Krueger on pelattavana hahmona vuoden 2011 Mortal Kombat -pelissä. == Lähteet == * Elonet.fi * Nightmareonelmstreetfilms.com *
Tom Hahl

Tom Hahl (s. 6. lokakuuta 1965 Hämeenlinna) on suomalainen keilaaja. Hahl aloitti keilailun juniori-ikäisenä Tampereella, mutta edusti huippuvuosinaan helsinkiläistä Ballmasters keilaseuraa. Hänen parhaat saavutuksensa ovat keilailun maailmancupin, Bowling World Cup, voitto vuonna 1990 sekä Helsingissä Talin keilahallissa vuonna 1987 järjestettyjen MM-kilpailujen kaksi henkilökohtaista MM-pronssia ja kaksi joukkuehopeaa. Tom Hahl voitti keilailun henkilökohtaisen Suomen mestaruuden 1989, lisäksi hänellä on neljä hopeaa ja yksi pronssi. Suomen Keilailuliiton arvokkaimman pelaajaneulan, timanttineulan, hän saavutti vuonna 1998 järjestysnumerolla 10. Suomen urheilutoimittajat ovat valinneet hänet Vuoden Keilaajaksi neljästi. Tom Hahl valittiin Suomen Keilailuliiton Hall of Fameen järjestysnumerolla 12 vuonna 2017. Hahl on asunut Singaporessa vuodesta 1994. Hahl on 21 kertaa keilannut täyden 300 pisteen sarjan, ensimmäisen kerran joulukuussa 1984. == Saavutukset == Kotimaiset arvokilpailut · 1983 Junioreiden SM-hopea · 1985 Nuorten SM- kulta · 1986 SM-hopea · 1987 SM-parikulta · 1988 SM-joukkuehopea · 1989 SM- kulta · 1990 SM-pronssi · 1990 SM-joukkuepronssi · 1991 SM-hopea · 1991 SM- parikulta · 1995 SM-joukkuepronssi Kansainväliset arvokilpailut · 1982 Junioreiden EM-joukkuehopea · 1982 Scandinavia Cup-kulta · 1983 Junioreiden PM-parihopea · 1983 Junioreiden PM-joukkuepronssi · 1984 Junioreiden EM- joukkuehopea · 1984 Junioreiden EM-triohopea · 1984 Joukkueiden Eurooppa Cup- kulta · 1984 PM-joukkuehopea · 1984 PM-triopronssi · 1986 Nuorten maaotteluvoitto · 1986 Joukkueiden Eurooppa Cup-kulta · 1986 PM-parihopea · 1986 PM-triopronssi · 1986 PM-joukkuehopea · 1987 Maaotteluvoitto · 1987 MM- all eventspronssi · 1987 MM-masterspronssi · 1987 MM-triohopea · 1987 MM- joukkuehopea · 1990 Eurooppa Cup-hopea · 1990 Maailmancup-kulta · 1992 Joukkueiden Eurooppa Cup-kulta · 1994 Joukkueiden maailmancup-pronssi · 2001 World Games-pronssi Suomen Keilailuliiton pelaajaneulat · 1984 Hopeinen pelaajaneula, nro 77 · 1984 Kultainen pelaajaneuta, nro 44 · 1987 Kultainen pelaajaneula lehvin, nro 16 · 1998 Timanttineula, nro 10 == Lähteet == Luokka:Suomalaiset keilaajat Luokka:Vuonna 1965 syntyneet Luokka:Elävät henkilöt
Scritti Politti

Scritti Politti on brittiläinen rockyhtye, joka perustettiin Leedsissä vuonna 1978. Sen johtohahmo on walesilainen laulaja-lauluntekijä Green Gartside (oik. Paul Julian Strohmeyer). Alun perin vasemmistomielisenä post-punk -yhtyeenä aloittanut Scritti Politti muuntui lähemmäksi valtavirran poppia 1980-luvun alkupuoliskolla, jolloin se saavutti menestystä Britannian ja Yhdysvaltojen listoilla. Yhtyeen menestynein albumi on vuonna 1985 julkaistu Cupid & Psyche 85, jonka menestyssinglejä olivat "Perfect Way", "The Word Girl", "Wood Beez" ja "Absolute". Vuonna 1991 ilmestyi single "She's A Woman", jossa vierailevana laulajana oli mukana Shabba Ranks. Se jäi yhtyeen viimeiseksi Britannian Top20-singleksi toistaiseksi. Tämän jälkeen Gartside vetäytyi musiikin parista ja asusteli Etelä-Walesissa. Scritti Politti teki kuitenkin paluun vuosikymmenen lopulla ja julkaisi uudet albumit vuosina 1999 ja 2006. Scritti Polittin varhainen kokoonpano oli Green Gartsiden lisäksi Matthew Kay (koskettimet, manageri), Tom Morley (rummut) ja Nial Jinks (basso, erosi yhtyeestä vuonna 1980). Cupid & Psyche 85:n aikaan yhtyeessä olivat Gartside (laulu), David Gamson (koskettimet, ohjelmointi) ja Fred Maher (rummut, rumpuohjelmointi). == Diskografia == === Albumit === * Songs To Remember (1982, Britannian albumilistan #12) * Cupid & Psyche 85 (1985, Britannia #5, Yhdysvallat #50) * Provision (1988, Britannia #8, Yhdysvallat #113) * Anomie & Bonhomie (1999, Britannia #33) * Early (2005) (kokoelma varhaisia singlejä) * White Bread, Black Beer (2006) === Singlet === * "Skank Bloc Bologna" (1978) * "2nd Peel Session" (1979) * "4 A-Sides" (1979) * "The Sweetest Girl" (1981, Britannian singlelistan #64) * "Faithless" (1982, Britannia #56) * "Asylums In Jerusalem/Jacques Derrida" (1982, Britannia #43) * "Wood Beez (Pray Like Aretha Franklin)" (1984, Britannia #10, Yhdysvallat #91, Australia #25) * "Absolute" (1984, Britannia #17) * "Hypnotize" (1984, Britannia #68, US Hot Dance Music/Club Play #43) * "The Word Girl" (mukana Ranking Ann) (1985, Britannia #6) * "Perfect Way" (1985, Britannia #48, Yhdysvallat #11) * "Oh Patti (Don't Feel Sorry For Loverboy)" (1988, Britannia #13) * "First Boy In This Town (Lovesic" (1988, Britannia #63) * "Boom! There She Was" (mukana Roger) (1988, Britannia #55, Yhdysvallat #53) * "She's A Woman" (mukana Shabba Ranks) (1991, Britannia #20) * "Take Me In Your Arms" (mukana Sweetie Irie) (1991, Britannia #47) * "Tinseltown To The Boogiedown" (1999, Britannia #46) * "The Boom Boom Bap" (2006) * "A Day Late and a Dollar Short" (2011) == Aiheesta muualla == * bibbly-o-tek the Scritti Politti source * * * (vuoden 2006 kappaleita) * Scritti Politti All Music Guidessa Luokka:Brittiläiset popyhtyeet Luokka:Brittiläiset rockyhtyeet Luokka:Brittiläiset soulyhtyeet
Nokia N81

Nokia N81 on Nokian matkapuhelin, joka tuli kauppoihin joulukuussa 2007. Siitä on olemassa myös sisarversio, jossa micro-SD korttipaikan sijaan on kiinteästi 8 Gt muistia. Puhelimessa on 2 megapikselin kamera. Puhelimeen on liitetty Nokia N-Gage pelipalvelu. Puhelin suunniteltiin lähinnä nuorille musiikista ja pelaamisesta kiinnostuneille. == Lähteet == * Nokia N81 8GB - GSMArena == Aiheesta muualla == * Nokia N81 – Käyttöohjeet * Nokia N81 – Tuki * Nokia N81 8GB - Käyttöohjeet * Nokia N81 8GB – Tuki N81 Luokka:Wi-Fi-laitteet Luokka:Symbian-pohjaiset laitteet Luokka:Vuoden 2007 matkapuhelimet
Edmund Muskie

Edmund Sixtus ”Ed” Muskie (28. maaliskuuta 1914 Rumford, Maine – 26. maaliskuuta 1996 Washington, DC) oli yhdysvaltalainen demokraattipoliitikko Mainesta. Uransa aikana hän toimi Mainen kuvernöörinä, ulkoministerinä ja oli ehdokkaana puolueensa presidenttiehdokkaaksi. Muskie valittiin Mainen kuvernööriksi vuonna 1954 ja senaattoriksi 1958. Vuonna 1980 presidentti Jimmy Carter nimitti hänet ulkoministerikseen Cyrus Vancen erottua. == Lähteet == == Aiheesta muualla == Luokka:Mainen kuvernöörit Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Jimmy Carterin hallituksen jäsenet Luokka:Yhdysvaltalaiset demokraattipoliitikot Luokka:Vuonna 1914 syntyneet Luokka:Vuonna 1996 kuolleet
Gia – kauneuden kirous

Gia – kauneuden kirous () on vuonna 1998 ensi-iltansa saanut yhdysvaltalainen elämäkertaelokuva, joka kertoo huippumalli Gia Carangin (1960–1986) elämästä. Elokuvan nimiosaa näyttelee Angelina Jolie. Sen on ohjannut Michael Christopher. == Rooleissa == == Aiheesta muualla == * * * Luokka:Yhdysvaltalaiset televisioelokuvat Luokka:Vuoden 1998 yhdysvaltalaiset elokuvat Luokka:Homoseksuaalisuus taiteessa Luokka:Yhdysvaltalaiset elämäkertaelokuvat Luokka:Yhdysvaltalaiset eroottiset elokuvat Luokka:Elokuvat muotimaailmasta
Jari Elsilä

Jari Pekka Elsilä (s. 10. huhtikuuta 1960 Liminka)Me teemme Kalevaa, 1999 on nimimerkkiä Jari käyttävä poliittinen pilapiirtäjä. Sanomalehti Kalevaan päivittäin piirtävä Elsilä on Suomen tunnetuimpia pilapiirtäjiä. Elsilä on ollut Kalevan vakituinen työntekijä vuodesta 1994.Me teemme Kalevaa, 1999 Aikaisemmin hän piirsi muun muassa sanomalehti Kansan Tahtoon, Ilta-Sanomiin sekä Ahjoon. Elsilän piirrostyyli on hivenen rujoa ja varsin pelkistettyä – esimerkiksi varjostuksia on vain vähän. Itse hän kuvaa tyyliään ”taloudelliseksi viivankäytöksi”. Elsilä piirtää perinteisellä tekniikalla käsin ja käyttää tietokonetta ainoastaan viimeistelyyn ja lopputuloksen skaalaukseen.Saari/Kaleva 10.9.2007 Elsilä asuu Oulussa Iskon kaupunginosassa. Vapaa-aikanaan hän muun muassa soittaa kitaraa oululaisessa rhythm and blues -yhtyeessä Mojo Zombies.Turunen/Kaleva 10.8.2007 Elsilä on näytellyt sivuosissa Jarmo Lampelan elokuvassa Sairaan kaunis maailma (1997) sekä Aki Kaurismäen elokuvassa Laitakaupungin valot (2006). == Julkaisuja == * Kootut mu(i)stelmat. Oulun Kirjateollisuus. 1986. ISBN 951-99726 - 4 - 1 * * * * * * * * * * * * * * * * * * == Lähteet == * * * === Viitteet === == Aiheesta muualla == * Jarin pilapiirroksia Kalevassa * * Luokka:Suomalaiset pilapiirtäjät Luokka:Vuonna 1960 syntyneet Luokka:Elävät henkilöt
Seabiscuit

Seabiscuit (23. toukokuuta 1933 – 17. toukokuuta 1947) oli kuuluisa englannintäysiverinen laukkahevonen. Seabiscuitin isä oli Hard Tack ja emä Swing On. Hard Tackin isä oli Man O'War. Vaatimattoman alun jälkeen Seabiscuitista tuli voittaja ja hevosen nousu kuuluisuuteen osoittautui Yhdysvalloissa 1930-luvun laman aikana yhdeksi toivon symboliksi. Hevosen tarinasta on tehty kolme kirjaa, viimeisimpänä Laura Hillenbrandin Seabiscuit: An American Legend vuonna 2001. Lisäksi Seabiscuitin tarinasta on tehty kaksi elokuvaa, The Story of Seabiscuit vuonna 1949 ja Seabiscuit – amerikkalainen legenda vuonna 2003. == Aiheesta muualla == Luokka:Laukkahevoset Luokka:Yhdysvaltain laukkaurheilu
Owela

Owela (Open Web Lab) on VTT:n avoin innovaatiotila, jossa kehitetään tulevaisuuden tuotteita ja palveluja yhdessä aktiivisten käyttäjien kanssa. Owelassa hyödynnetään sosiaalisen median työkaluja käyttäjätutkimukseen ja tuotekehitykseen. Owela koostuu julkisesta Ideatuubista, jossa kuka tahansa voi ideoida uusia tuotteita ja kehittää niitä eteenpäin, sekä projektityötiloista. Suurin osa toiminnasta tapahtuu projektitiloissa, joihin pääsy on rajattu rekisteröityneille käyttäjille. Projektitilat räätälöidään tarpeen mukaan, ja ne voivat koostua esimerkiksi keskustelusta, ideoinnista, gallupeista, kyselyistä ja chatista. Owelaa on kehitetty VTT:llä vuodesta 2007 asti. Sen taustalla on avoimen lähdekoodin WordPress- sisällönhallintajärjestelmä. Owelaa käytetään sekä tutkimusprojekteissa että yritysten omissa tuote- ja palvelukehityshankkeissa. == Aiheesta muualla == * Owela * SOMED-projekti Luokka:Tekniikan tutkimuslaitokset Luokka:Suomen tiede ja tekniikka Luokka:VTT
Herttuakunta

Herttuakunta on herttuan tai herttuattaren hallitsema maa-alue, läänitys tai valtakunta. Euroopassa varsinkin ranskalaiset ja brittiläiset herttuakunnat ovat perinteisesti olleet epäitsenäisiä kuningaskunnan osia, kun taas saksankielisellä alueella ja Pyhässä saksalais-roomalaisessa keisarikunnassa itsenäiset herttuakunnat olivat yleisempiä. Nykyisen Ranskan alueella sijaitsi keskiajalla useita herttuakuntia, ja Ison-Britannian kuninkaalla on nykyisinkin Normandian herttuan arvonimi. Normandian herttuan herttuakuntaan kuuluvat nykyisin Kanaalisaaret. Merkittäviä historiallisia ranskalaisia herttuakuntia ovat muiden muassa Normandia, Burgundi, Bretagne ja Akvitania. Englantilaisia herttuakuntia olivat keskiajalla Lancashire ja Cornwall. Nykyisin itsenäisiä herttuakuntia ei enää ole, joskin Luxemburg on itsenäinen suurherttuakunta. == Katso myös == * Suomen herttuakunta Luokka:Paikallishallinto Luokka:Feodalismi
Lautta (sarjakuvat)

Lautta () on Marvel-kustantamon sarjakuvissa esiintyvä vankila, johon perinteisesti on sijoitettu ainoastaan superroistoja. Lautan loivat käsikirjoittaja Brian Michael Bendis ja taiteilija David Finch. Vankila esiintyi ensimmäisen kerran amerikkalaisen Alias-lehden numerossa 26. Suomessa Lautta mainittiin ensimmäisen kerran MEGA-lehden numerossa 2 (2006). == Uudet Kostajat == Lautta toimi isona juonielementtinä Uusien Kostajien muodostamisessa. Elektron saadessa työtarjouksen tuntemattomalta henkilöltä, superroisto iskee vankilaan imien sen sähkögeneraattorien voiman itseensä. Lukuisat vangitut superroistot hyökkäävät ulkoilmaan jossa paikalle sattuneet supersankarit odottavat näitä. Taisteluun osallistuivat Hämähäkkinainen, Kapteeni Amerikka, Hämähäkkimies, Vartiomies, Daredevil, Luke Cage ja Rautamies puolustautuen sellaisia vaarallisia roistoja kuten Mister Hyde, Hydromies ja Violettimies. Tapahtumien aikana neljäkymmentä vankia pääsee livahtamaan omille teilleen. Kapteeni Amerikka ja Rautamies muodostavat taisteluun osallistuneista supersankareista Uudet Kostajat (pois lukien Daredevil, jota painoivat henkilökohtaiset syyt) tarkoituksenaan napata karkuteille päässeet rikollisetMEGA #2 (2006). Egmont Kustannus Oy.. Hämmennystä lukijoiden keskuudessa on aiheuttanut useiden superroistojen radikaali muutos persoonallisuudessa. Esimerkiksi Hopeasamurai on jo pitkään toiminut oman kunniakäsityksensä mukaisesti ja on joidenkin mielestä sankarillinen hahmo. Hänet kuitenkin luettiin yhdeksi Lautalta paenneeksi superroistoksi. Samaten Painovoima, jonka oletettiin tehneen itsemurhan, onkin yllättäen yksi paenneista. Lukuisat Marvelin toimittajat, Bendis näiden mukana, ovat kuitenkin väittäneet että nämä jatkumovirheet vain palvelevat tulevia tarinakokonaisuuksia. == Lautan turvallisuusjärjestelyt == Lautalla vartioi jatkuvasti 67 YPKVV:n huippuunsa koulutettua agenttia. Lautalla vierailevien ihmisten mukaan annetaan supervoimainen YPKVV:agentti, jonka tarkoituksena on saattaa vierailijaa turvallisesti Lautalla. Lautalla on kahdeksan merenalaista osastoa täynnä sellejä. Jokainen selli on ympäröity paksulla teräskerroksella ja vuorattu adamantiumilla. Selleissä ei ole ikkunoita vaan kaksisuuntaiset videokamerat, joiden kautta vankeja voidaan tarkkailla. Kaikkien vankien voimat on neutraloitu eikä heille suoda mahdollisuutta tavata muita vankeja tai ihmisiä. == Lähteet == Luokka:Marvel- universumin paikat en:List of correctional facilities in comics#The Raft